**განმარტებითი ბარათი**

**თელავის მუნიციპალიტეტის 2023 წლის 28 დეკემბრის № 22 დადგენილებაში „თელავის მუნიციპალიტეტის 2024 წლის პროგრამული ბიუჯეტის დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის 2024 წლის ბიუჯეტში ცვლილებების შეტანას, რომლის მოტივი მდგომარეობს ინფრასტრუქტურული ღონისძიებების დაფინანსებისათვის, კერძოდ, თელავის მუნიციპალიტეტის ტერიტორიაზე დაზიანებული ცხაურების შეცვლის და ახლის მოწყობის სამუშაოებისათვის თანხის მობილიზებაში, რომლის გათვალისწინებითაც თელავის მუნიციპალიტეტის ბიუჯეტი განისაზღვროს 70441,96 ათასი ლარის ოდენობით.

მოხდეს ცვლილება ბიუჯეტის გადასახდელებში:

შემცირდეს გზების კაპიტალური შეკეთების (კოდი 02 01 01) არაფინანსური აქტივების ზრდის მუხლი 25,0 ათასი ლარით წარმოქმნილი ეკონომიების გათვალისწინებით;

გაიზარდოს ჩამდინარე წყლების სისტემის მოწყობა-რეაბილიტაციისა და ექსპლოატაციის ღონისძიებების (კოდი 02 02 03) არაფინანსური აქტივების ზრდის მუხლი 25,0 ათასი ლარით, მუნიციპალიტეტის ტერიტორიაზე დაზიანებული ცხაურების შეცვლის და ახლის მოწყობის სამუშაოების განსახორციელებლად.